INGEN BESTYRELSE – INGEN RIDEKLUB
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kære alle medlemmer

Først og fremmest vil vi gerne sige tak for året der gik!
År 2014 har været et turbulent og spændende år for Aaskov Rideklub, og der er sket rigtig mange gode ting for klubben. Stor tak til alle de frivillige, som har hjulpet os igennem året.

Vi er nu gået ind i år 2015, og håber på endnu et godt år for Aaskov Rideklub. Året startede med at vi måtte sige farvel til Berit, og vi har i stedet valgt at genansætte Claudette Holm som daglig leder på Aaskov Rideklub. Niels Åge fortsætter i stalden med morgenvagten, og Claudette vil være at finde på rideskolen fra middag og frem. Vi håber og tror på, at dette er rigtig godt tiltag for rideklubben.

Rideskolen er nu bygget op med et godt stald personale og en god gruppe af undervisere, som sammen er med til at løfte klubben. Det er dog sådan, at en rideklub ikke kan fungere uden en bestyrelse. Vi må desværre meddele at 2 bestyrelsesmedlemmer vælger at gå ud til februar, og at vi derfor kommer til at mangle 2 nye. Lene Hansen fratræder som kasser og Sebrina Madsen som sekretær. Tilbage bliver Camilla Linding, Rikke Poulsen og Annette Steffensen.

Aaskov Rideklub er en forening, og for at vi kan fortsætte som rideklub, er det vigtigt, at der tiltræder 2 nye medlemmer. Vi vil derfor bede jer alle, gøre jer nogle overvejelser, om det kunne være en af jer, som tiltrådte i bestyrelsen.

Personligt er vi meget stolte af, at have sådan en god rideklub i en by som Sdr. Felding. Det betyder at jeres børn og vi selv ikke behøver at køre til Skjern eller Herning for at gå til ridning, men at vi i stedet kan tage cyklen op til vores egen klub, og at vi er med til at støtte op om et fællesskab og aktiviter i Sdr.Felding. Vi ser derfor gerne, at vi kan fortsætte med at have en rideklub i Sdr. Felding.

Dette kræver at vi, som tidligere nævnt, finder 2 nye bestyrelsesmedlemmer til februar. Som overskriften siger: ingen bestyrelse - ingen rideklub. Bestyrelsen kræver 5 medlemmer, hvilket betyder 2 nye. Som bestyrelsesmedlem i Aaskov Rideklub behøver du ikke have kendskab til heste.

Efter generalforsamling vil bestyrelsen sætte sig sammen og konstituere sig, og den nye sammensætning bliver offentliggjort umiddelbart efter mødet.
Har du/I spørgsmål til bestyrelsesarbejdet, er du/I meget velkomne til at kontakte en fra bestyrelsen. Bestyrelses arbejdet for 2015 og 2016 vil blandt andet indebære forarbejdet samt idegrundlaget til en forhåbentlig ny stald. Du har derfor mulighed for at være med til at forme og udvikle en ny Aaskov Rideklub.

Vi håber at I alle vil gøre jer nogle overvejelser omkring dette, og hjælpe os med at skabe en ny bestyrelse.

Rideklubben holder **generalforsamling i rytterstuen 25 februar kl 19.00**, og det er her, at man kan melde sig ind som nyt bestyrelsesmedlem. Alle er velkomne til mødet, det er dog kun medlemmer af klubben, som har stemmeret ved eventuel afstemning. Der vil til mødet blive serveret lidt at drikke og smørrebrød, du/I må derfor meget gerne melde jer til på sms til 28951788.

Med venlig hilsen

Bestyrelsen i Aaskov Rideklub
*Camilla H. Linding, Annette Steffensen, Lene Hansen, Sebrina Madsen og Rikke Poulsen.*